защо придържането към терапията е важно?
придържане към терапията е понятие, което означава приемането на лекарствата по точно указания начин. това означава приемането им всеки ден без изключение в точно определения час, както и спазването на изискванията по отношение на храненето, в случай че има такива.
придържането към терапията е най-важното нещо, когато започваш лечение и трябва да бъде основен приоритет до достигане на неоткриваем вирусен товар.
като се придържаш към терапията, гарантираш, че всичките лекарства от комбинацията се съдържат в организма в достатъчно големи количества, за да държат под контрол вируса 24 часа в денонощието, 7 дни в седмицата.
след постигане на неоткриваем вирусен товар, спазването на добро придържане към терапията (максимално близко до 100%) продължава да бъде важно. затова е от толкова голямо значение съставената терапевтична схема при теб да бъде такава, която да можеш да следваш всеки ден независимо дали е делничен или почивен, и независимо от житейската ситуация, в която се намираш.
ако се случи да пропуснеш доза, препоръката е да я вземеш веднага след като се сетиш. но, ако се сетиш, че си пропуснал доза малко преди времето за следващата, не приемай две дози наведнъж!
по принцип, след като веднъж започнеш терапия, не се препоръчва да я прекъсваш по какъвто и да било повод, освен ако няма медицинско основание за това. при спиране на терапията вирусният товар може да нарастне отново много бързо (за няколко седмици). освен това всяко прекъсване на терапията крие риск от развитието на лекарствена резистентност и е особено опасно за онези, които са започнали лечение с много нисък брой на cd4 клетките. установено е, че рискът от възникване на усложнения е по-висок при хора, прекъсвали лечението в сравнение с онези, които не са. тук се отнасят както хив-свързаните, така и несвързаните с инфекцията усложнения.